google/wiki40b huggingface dataset:
Joan Fontaine

Bakgrunn

Joan Fontaine, hvis foreldre var briter, kom til USA som barn. Faren var en britisk patentadvokat og moren en tidligere skuespillerinne. 
I begynnelsen av sin karriere kom hun i skyggen av sin eldre søster Olivia. Fontaine spilte en del på scenen under navnet Joan Burfield.

Filmskuespillerinne

Hun spilte i sin første film i 1935 under navnet Joan Burfield. Som Joan Fontaine spilte hun fra 1937. Først i begynnelsen av 1940-tallet tok hennes karriere skikkelig fart, etter at hun hadde medvirket i to Alfred Hitchcock-filmer.
Under innspillingen av filmen Rebecca var Hitchcock og mange andre i produksjonen ekle mot henne, dette for å skremme henne og gjøre henne nervøs. Hitchcock ville ha Fontaine on the edge of a nervous breakdown, altså på grensen til et nervesammenbrudd, og syntes at det var best å få henne dit på ordentlig. Fontaine spilte mot Laurence Olivier som ikke likte henne noe særlig og også behandlet henne dårlig. Fontaine hadde fått rollen som Mrs. de Winter i stedet for Vivien Leigh, Laurence Oliviers hustru.
Fontaine fikk en Oscar for beste kvinnelige hovedrolle for sitt spill i  Mistanke i 1941.
Fontaine var gift fire ganger. Hun hadse allsidige interesser og hadde blant annet pilotlisens. Hun likte også ballongreiser og havsfiske.
Speilbilde (album)

Speilbilde er den siste studioplaten utgitt av Trond Erics i september 2006.
Zhang-Zhung

Zhang-Zhung (tibetansk: ཞང་ཞུང, Wylie: zhang zhung) er et utdødd sinotibetansk språk som ble talt i det som nå er det vestlige Tibet og Sentral-Asia fra det 7. til det 10. århundre e.Kr. Begrepet brukes i litteraturen til den tibetanske Bön-religionen, men er også dokumentert i skrifter fra oasebyen Dūnhuáng. Disse to er identifisert som dialekter av samme språk. Identifikasjonen ble foretatt av F. W. Thomas og har blitt akseptert av Takeuchi Tsuguhito (武内紹人).
Grupo Santander

Betalingstjenester

Den 20. juni 2018 ble Santander Consumer Bank Norge en av de 2 første bankene i Norge (ved siden av Nordea) som åpnet opp for kontaktløse betalinger med Apple Pay.
Den Danske Salmebog

Den Danske Salmebog er den salmeboken som benyttes i den danske Folkekirken.
Salmeboken er kommet i flere versjoner og den seneste er fra 2003. Den er den 15. autoriserte danske salmebok siden reformasjonen i 1536. 
Salmeboken inneholder 791 salmer. Salmeboken inneholder også Folkekirkens liturgier, alterbok, bønnebok og utdrag av Luthers lille katekisme.
The Willy Wonka Candy Company

The Willy Wonka Candy Company er et varemerke for søtsaker eiet av Nestlé. Varemerket er brukt under lisens fra rettighetshaverne til Roald Dahls Charlie og sjokoladefabrikken, der varemerket er hentet fra. Nestlé bruker varemerket på en serie søtsaker i Nord-Amerika, Storbritannia, Irland, Australia og New Zealand.
Varemerket Willy Wonka har sin historie tilbake til 1971, da det Chicago-baserte firmaet Breaker Confections lisensierte Willy Wonka-navnet for å selge produkter knyttet til filmen Charlie og sjokoladefabrikken. De første søtsakene under Willy Wonka-navnet ble imidlertid først produsert i 1976. I 1980 endret Breaker Confections navn til Willy Wonka Brands. Nestlé kjøpte selskapet i 1988.
Mitchel Musso

filmografi

nøkkel mannen (2002)
Hannah Montana (tv-serie) (2006-2011)
to konger (tv-serie) (2010-2012)
Standard Oil

Historikk

Standard Oil Company ekspanderte sterkt etter opprettelsen i 1870 og dannet i 1882 et syndikat av oljeselskaper i flere stater. Like etter århundreskiftet hadde gruppa kontroll over 90 % av oljeledningene og 85 % av raffineriene og omsetninga av oljeprodukter i USA. Standard Oil Company of New Jersey var morselskap og styrte aksjekapitalen i de 33 andre selskapene. I 1911 ble imidlertid Standard Oil dømt etter antitrustlovene og oppløst i 34 uavhengige enheter. Flere av underselskapene fortsatte i oljebransjen under nye navn. De ble deretter noen av verdens største oljeselskaper.
Neoris huttoni

Utseende

En middelsstor til stor (vingespenn 80-117 millimeter), brun- til gråaktig påfuglspinner. Den ligner mye på artene i slekten Saturnia og bør muligens regnes til disse. Hver vinge har en stor øyeflekk, utenfor denne en dobbel, bølgete, brun tverrlinje som er bredt kantet med hvitt på yttersiden. Thorax er brun med hvit krage. Larvene er lysgrønne og tett hårete.

Levevis

Det er en forholdsvis kuldetolerant art som går lenger mot nord og høyere opp i fjellene enn de fleste andre påfuglspinnere. Larvene lever på ulike løvtrær.

Utbredelse

Arten er utbredt fra det østlige Tyrkia i vest, gjennom Sentral-Asia, sør til Nord-India og østover til Kina.
.yu

Historie

.yu-domenet ble opprinnelig tildelt Jugoslavia, og etter oppdelingen av landet i 1992 ble domenet «arvet» av Rest-Jugoslavia, som igjen skiftet navn til Serbia og Montenegro i februar 2003, og til slutt ble oppløst i juli 2006.
Domenet ble administrert av YUNET, en organisasjon basert på fakultetet for elektrisk ingeniørvitenskap ved Universitetet i Beograd.
Etter oppløsningen av Jugoslavia var .yu et av de få ccTLD-ene som ikke korresponderte til en eksisterende ISO 3166-1 tobokstavskode. Koden YU ble erstattet av CS i juli 2003, etter den offisielle endringen av landets navn i februar samme år, og ccTLD-et .cs ble reservert for Serbia og Montenegro etter navneforandringen, men den ble aldri tatt i bruk.
I september 2006 foreslo ISO kodene .rs for Serbia og .me for Montenegro, og den 26. september 2006 godtok ISO 3166 Maintenance Agency endringen av ISO 3166-1 Alpha-2 koden CS til RS.
Death metal

Gothenburg metal

I Göteborg i Sverige vokste det i begynnelsen av 1990-tallet frem en heavy metal-scene som laget melodisk death metal for et bredere publikum. Denne bølgen av svensk heavy metal har senere fått betegnelsen «Gothenburg metal» eller «Gothenburg death metal». Gothenburg er det engelske navnet for Göteborg. Til å starte med var Gothenburg metal kun en betegnelse på den svenske scenen (slik som «Bay Area thrash metal»), men i dag brukes begrepet også om band fra andre regioner, selv om det oftest kalles melodisk death metal. De mest kjente gothenburg-bandene er In Flames, Dark Tranquillity, The Crown, At the Gates, Dimension Zero, Soilwork og Arch Enemy.
Mengden av death metal i gothenburg death metal varierer veldig fra band til band, og skiller seg enormt fra tradisjonelle death metal-band. Derfor vil betegnelsen «Gothenburg death metal» eller «Gothenburg metal» være en bedre betegnelse enn bare «melodisk death metal».

Blackened death metal

Blackenede death metal (også kalt "death/black metal" eller "black/death metal", avhengig av hvilken sjanger som er dominerende) er en krysningsjanger av Ekstrem metal. Sjangerne er kjent for å spille death metal og black metal 50/50 og det er ganske vanlig at bandene kommer fra Europa.

Progressiv death metal

Progressiv death metal er en undersjanger av vanlig death metal som inkorporerer  "tids-signaturer" og musikkflyt fra progressiv metal. Ved siden av progressiv musikk, er også Jazz vanlig med i sjangeren. 
Eksempler på band: Death, Cynic, Nocturnus og Atheist (tidlig). Opeth og Sadist (nåtid).

Teknisk death metal

Teknisk death metal bygger på at musikken skal være mer teknisk komplisert og variert. Musikken er vanligvis spilt raskt, men forandrer tempo, riffing o.l. ofte. Lange og raske soloer er også vanlig. 
Eksempler på band: Nile, Atheist og Necrophagist.
International Mountain Running Youth Cup 2017

International Mountain Running Youth Cup 2017 ble arrangert i Gagliano del Capo i Italia 24. juni 2017. Mesterskapet U18, dvs. for utøvere som fyller 16 eller 17 det året mesterskapet arrangeres. 
Løypa var ca. 5,3 km for gutter og 3,85 km for jenter. International Mountain Running Youth Cup arrangeres årlig.
I lagkonkurransen teller de tre beste utøverne på laget, men alle fire utøverne blir tildelt den plassen laget kommer på.
Red Rock West

Handling

Michael Williams havner pengelens og deprimert i den søvnige småbyen Red Rock West. Han finner nærmeste bar og blir til sitt sjokk forvekslet med en annen av bartenderen. Bartenderen Wayne tror han er leiemorderen Kyle, som han har lovt 5000 dollar for å ta livet av kona Suzanne. Michael forteller ikke Wayne at han har tatt feil person og tar nølende imot pengene. Deretter oppsøker han parets bolig der han forteller kona Suzanne om Waynes planer. Til sin overraskelse tilbyr hun Michael den dobbelte summen for å ta livet av Wayne. Ting kompliseres ytterligere når den virkelige leiemorderen ankommer byen og Michael må flykte for livet. I tillegg blir Michael romantisk involvert med den mystiske Suzanne.

Popularitet og økonomi

På grunn av at den ble vist på et svært begrenset antall kinoer, innbrakte den kun $2,5 millioner i USA. Filmen hadde forøvrig USA-premiere på kabel-TV-kanalen HBO.
Produksjonskostnadene var på $8 millioner.

Anmelderne

Filmen ble meget godt mottatt av anmelderne, noe som gjenspeiles i at den har fått så mye som 95 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den 3 av 4 stjerner.
Aftenpostens anmelder gav den god omtale.
Hasheem Thabeet

Collegekarriere

Haseem Thabeet spilte for University of Connecticut i tre år før han kom til NBA. Der spilte han totalt 68 kamper disse sesongene. Griffin ga i gjennomsnitt 0,5 målgivende pasninger per kamp, stjal ballen i gjennomsnitt 0,6 ganger ganger per kamp, blokkerte i gjennomsnitt 4,2 skudd per kamp og scoret i gjennomsnitt 13,6 poeng per kamp.

Mamphis Grizzlies

Thabeet ble trukket opp av klubben Memphis Grizzlies som nummer to i første opptaksrunde i draftet i 2009. Den 24. februar 2011 ble han byttet bort til Houston Rockets mot Shane Battier og et drafttrekk for første runde.

Oklahoma City Thunder

Thabeet signerte sommeren 2012 for Oklahoma City Thunder på free transfer.
Wimbledon-turneringen 2013

Wimbledon-turneringen 2013, den 127. Wimbledon-turneringen, ble arrangert på All England Lawn Tennis and Croquet Clubs utendørs gressmatte i Wimbledon i London. Turneringen ble avviklet i perioden 24. juni til 7. juli 2013.
Royal Naval Division

Den britiske 63. eller Royal Naval Division ble satt opp under første verdenskrig av Winston Churchill, på det tidspunktet marineminister. Den hadde ved krigsutbruddet navnet Royal Naval Division og besto hovedsakelig av reserver fra Royal Navy som ikke trengtes på sjøen.
Sent i 1914 bidro divisjonen i forsvaret av den belgiske byen Antwerpen. Divisjonen ble sendt til Egypt, hvorpå den deltok i slaget ved Gallipoli hvor den slåss på slagmarkene Anzac Cove og Kapp Helles. På slutten av felttoget i Dardanellene hadde divisjonen fått så store tap at den ikke lenger inneholdt noen vesentlig andel av marinefolk, og ble omdøpt til 63. divisjon da den opprinnelige Territorial Force 63. (2. Northumbrian) Divisjon ble oppløst. Divisjonen tjenestegjorde på vestfronten i Frankrike under resten av krigen.
En av de som ble innkalt til denne divisjonen var Rupert Brooke, senere kjent som krigspoet, og som døde i tjeneste av sykdom i Egeerhavet.
Density-independent pixel

Density-independent pixel (DP eller dip) er et alternativ til piksel i Android-utvikling. DP er lagd for å være vises i samme størrelse på alle enheter og skjermstørrelser. En DP er en piksel på en 160 dpi-skjerm. DP er ofte brukt i XML-filene for layouts, og er den enheten det er anbefalt å bruke i Android-utvikling.

Definisjon

En DP er en abstrakt enhet som er basert på den fysiske tettheten til skjermen. Enheten er relativ til en 160 dpi-skjerm, så en DP er en piksel på en 160 dpi-skjerm. DP er en fast størrelse, og antall piksler i en DP tilpasser seg til oppløsningen på skjermen. Hvor mange pixels per inch (PPI) varierer mellom forskjellige skjermoppløsninger, men antall piksler i en DP øker med PPI. Forskjellen mellom piksler og DP, er at antall piksler må forandres med skjermoppløsningen. På grunn av hvordan DP fungerer, vil 10 DP se ut som samme størrelse på forskjellige skjermoppløsninger, mens 10 piksler vil se mindre ut når skjermoppløsningen øker.

Beregne DP/PX

DP er anbefalt å bruke over piksler, men imidlertid er det ikke alt som har støtte for bruk av DP, som Canvas. Da kan det være lurt å bruke konvertering for å få antall piksler inn i «draw»-metodene, men allikevel bruke DP.

Kalkulere piksler til DP

Hvis man har et visst antall piksler man vil konvertere til DP kan man gjøre det slik:
public static float convertPixelsToDp(float px, Context context){
    Resources resources = context.getResources();
    DisplayMetrics metrics = resources.getDisplayMetrics();
    float dp = px / ((float)metrics.densityDpi / DisplayMetrics.DENSITY_DEFAULT);
    return dp;}
Beregningen går ut på å dele antall piksler på verdien man får av å dele skjermens DPI på standardenheten for DP, som er 160. Hvis skjermens DPI er 160, vil man dele antall piksler på 1, men hvis DPI er på 320 vil man dele antall piksler på 2.

Kalkulere DP til piksler

Motsatt, hvis man vil konvertere DP til piksler kan man beregne det slik:
public static float convertDpToPixel(float dp, Context context){
    Resources resources = context.getResources();
    DisplayMetrics metrics = resources.getDisplayMetrics();
    float px = dp * ((float)metrics.densityDpi / DisplayMetrics.DENSITY_DEFAULT);
    return px;}
Beregningen her går ut på å gange antall DP på skjermens DPI delt på DPI-standardenheten som er 160. Hvis skjermens DPI er 160, vil man gange antall dp på 1, men hvis DPI er på 320 vil man gange antall dp på 2.
Nay Pyi Taw

Historie

Pyinmana var hovedbase for Burmas frigjøringshær (senere reorganisert og endret til Burmas nasjonalhær av det japanske keiserdømmet. Det var i Pyinmana at hæren trente soldater og offiserer. 
Den 27. mars 2006 marsjerte flere enn 12 000 soldater i den nye hovedstaden i dets første offisielle arrangement: en massiv militærparade for å markere De væpnede styrkers dag – som er feiringen av Burmas opprør mot den Japanske okkupasjonen i 1945.
Willy Clay Band

Willy Clay Band er et svensk countryband som kommer fra Kiruna i Sverige. Gruppen består av Tony Björkenvall, Fredrik Elenius, Örjan Mäki, Björn Pettersson og Reine Tuoremaa.
Bandet slapp sin første plate, Rebecca Drive, i 2005. Den ble spilt inn i Nashville med Bucky Baxter og Garth Hudson. Albumet fikk sitt navn fra gaten der platen ble spilt inn. Willy Clay Band ga i 2007 ut EP, som i 2009 ble en del av Rebecca Drive XL sammen med materialet fra albumet fra 2005. I 2009 slapp Willy Clay Band oppfølgningsalbumet Blue, med 14 nye sanger.
Pidgin (programvare)

Navnestrid

Pidgin het i starten Gtk+ AOL Instant Messenger, men etter press fra AOL, byttet programmet navnet til akronymet Gaim. AOL var fortsatt ikke fornøyd med navnet, og 6. april 2007 annonserte utviklerne den inngåtte avtalen med AOL som medførte at Gaim skulle skifte navn til Pidgin. Det nye støttebiblioteket til Pidgin (tidligere libgaim) fikk navnet libpurple, mens kommandolinje-grensesnittet nå blir kalt Finch.
Jagjaguwar

Jagjaguwar er et plateselskap grunnlagt i 1996 som basert i Bloomington, Indiana, med fokus på indierock.

Historie

I Charlottesville, Virginia 1996, hadde noen venner av Darius Van Arman nylig spilt inn et album under navnet The Curious Digit, men manglet en platekontrakt. De hadde gitt ut en 7" gjennom amatørplateselskapet Sentimental, som ble drevet av Van Arman og hans venn Dawson Prater (som senere skulle starte Locust Music i Chicago). Sentimental døde da Prater flyttet fra Charlottesville. I den tro at The Curious Digit ville virke mer attraktive dersom de gav ut et album tilknyttet et plateselskap, startet dermed Van Arman Jagjaguwar.
Til å begynne med var det meningen at The Curious Digits album, Bombay Aloo, skulle være det eneste albumet gitt ut på Jagjaguwar, men et band fra Richmond, kalt Drunk, holdt en konsert på Tokyo Rose, hvor Van Arman booket musikere. Etter å ha blitt betatt av deres fremføring, spurte han om han kunne få gi ut deres nylig ferdigstilte album på Jagjaguwar, noe han fikk positivt svar på.
I 1999 ble Chris Swanson, som var deleier i plateselskapet Secretly Canadian, partner med Van Arman, og Jagjaguwar, og Secretly Canadian begynte å jobbe mye tettere og endte med å dele kontorlokaler og noen av medarbeiderne. De to andre deleierne i Secretly Canadian, Ben Swanson og Jonathan Cargill, har også blitt partnere i Jagjaguwar, selv om det fremdeles er Chris Swanson og Van Arman som avgjør hva som blir utgitt på Jagjaguwar.
Mark Bowen

Landslaget

Mark Bowen spilte 41 landskamper for Waless herrelandslag.
Trocadéro (Paris Metro)

Trocadéro er en stasjon på metroen i Paris.
Stasjonen betjener linje 6 og linje 9.
Skansbukta

Skansbukta (eller Skansebukta) er en bukt på Spitsbergen, Svalbard. Skansbukta ligger i ytre Billefjorden sørøst på Dickson Land og er 2,2 km lang. Alle de vanlige fuglefjellsartene er representert i området, som alkekonge, lunde, polarlomvi, teist, havhest og krykkje. Det er også et rikt planteliv her, blant annet med polarflokk.
I 1918 okkuperte Dalen Portland Cementfabrik fra Brevik området og satte i gang forsøk på drift av stedets store forekomster av gips. Eventyret ble kortvarig og driften ble nedlagt etter en sesong. Gipsbruddet ble gjenåpnet på 1930-tallet av nye interesser, men noen få års prøvedrift endte igjen med nedleggelse. Flere spor etter gipsutvinningen finnes i dag.
Beaver Creek Resort

Beaver Creek Resort er USAs største vintersportssted. Det privateide området ligger i Vail Valley i Colorado.
Beaver Creek Resort har 25 skiheiser og 150 alpinløyper. Hvert år blir det arrangert flere konkurranser her, blant annet løp i den alpine verdenscupen for herrer. I 1989 og 1999 ble VM i alpint arrangert her.
Områdets største by er Vail.
Ringerike rådhus

Ringerike rådhus ble bygget som Norderhov rådhus og sto ferdig i 1962, den gang Norderhov fortsatt var en selvstendig herredskommune i Buskerud. Etter kommunesammenslåingen mellom tidligere Hønefoss, Hole, Ådal, Tyristrand og[Norderhov kommuner den 1. januar 1964 fikk bygget navnet Ringerike rådhus, etter navnet på den nye storkommunen Ringerike. Hole har siden trukket seg ut av storkommunen og blitt selvstendig igjen.
Ringerike rådhus, som er oppført av elementer i betong, ligger langs Osloveien ved bredden av Storelva på Eikli, i tidligere Norderhov, der hvor Kvernbergsund bru krysser over elva inn mot Hønefoss. Rett over veien for rådhuset ligger Eikli skole.
Da bygget var nytt var det opprinnelig en restaurant i underetasjen - Rådhusrestauranten. Denne er for lengst nedlagt, men lokalene benyttes fortsatt til bevertning og lignende ved spesielle begivenheter og arrangement i kommunal regi.
Berlins bydeler

Berlin er en av Tysklands delstater og samtidig landets hovedstad. Byen er inndelt i 12 administrative bydeler (tysk: Bezirke). Hver av dem styres av en folkevalgt forsamling med en borgermester som leder.
Berlin er også oppdelt i 96 ortsteiler (delbydeler). En ortsteil har ingen betydning med hensyn til forvaltningen av byen; de omfatter områder som er historisk bestemt, tjener statistiske formål og kan tjene som middel for å styrke innbyggernes identifikasjon med sin bydel. Med hensyn til størrelse er det stor forskjell på ortsteilene i Berlin; ortsteilen Neukölln har for eksempel ca. 160 000 innbyggere, mens det i Malchow kun bor 488 mennesker.
Mindre strøk av Berlin har også fått egne navn. Det tyske ordet for slike strøk er Kiez.

Historie

Dagens administrative inndeling av Berlin er fra en forvaltningsreform i 2001. Før dette fantes det 23 bydeler. Med unntak av Neukölln, Spandau og Reinickendorf ble bydelene slått sammen med en eller to andre bydeler for å øke effektiviteten i bydelsadministrasjonen. Tre av de nye sammenslåtte bydelene har fått navnet fra én av de tidligere bydelene.

Reformen i 1920

En omfattende sammenslåing av daværende Berlin og omkringliggende kommuner ble foretatt i 1920, med Stor-Berlin (tysk: Groß-Berlin) som resultat.
* Se hovedartikkel: Stor-Berlin
Mardal skole

Mardal skole (Mardal skule) var en grendaskole for første til fjerde trinn beliggende på gården Mardal i Bukta, sør for Sandane i Gloppen kommune.
Skolen ble etablert på slutten av 1800-tallet. I 1924 ble det bygget en ny skole på Mardal. Skolekretsen var i 1906 en av de første som innførte nynorsk som hovedmål i skolen. Skolen hadde på 1980-tallet seks trinn, men ble da redusert til grendaskole for de fire første trinnene, mens de eldre barna flyttet til Sandane skole. Noen år senere ble skolen nedlagt og også de minste ble flyttet til Sandane skole.
Skolebygget er siden brukt som grendahus.
Spinosodus

Utseende

Middelsstore, kraftige, mørkt brunspraglete trebukker. Antennene er omtrent så lange som kroppen. Pronotum er avrundet firkantet, med en pigg litt bak midten av hver sidekant. Dekkvingene er nesten jevnbrede, med lys spiss.

Levevis

Disse billene har larver som lever i død ved.

Utbredelse

Artene lever i Laos, på Java og Borneo.
Stadion Feijenoord

Historie

Feyenoords president på 1930-tallet, Leen van Zandvliet, var mannen bak idéen om å bygge et helt nytt og utradisjonelt stadion med hengende tak og ingen søyler som kunne blokkere tilskuernes utsikt. Et av stadionene som ble modell for denne løsningen var Arsenal FCs gamle fotballstadion Highbury, hvor det var blitt bygget to nye tribuneseksjoner, og Yankee Stadium i New York. De nederlandske arkitektene Johannes Brinkman og Leendert van der Vlugt ble forespurt om å designe et stadionanlegg av datidens billige materialer som glass, sement og stål. Deres design blir sett på som moderne selv etter dagens standarder, og har blitt kopiert til andre stadion som for eksempel Nou Camp.
Under andre verdenskrig ble Stadion Feijenoord nesten revet helt ned fordi de tyske okkupasjonsmaktene trengte materialene den var bygget av. Etter krigen ble stadionet pusset opp og i 1949 fikk det nye og flere seter mens det i 1958 ble installert flombelysning. Den 29. oktober 1991 ble De Kuip vedtatt som en av Rotterdams monumenter, og i 1994 ble stadionanlegget kraftig renovert til nåværende form. Tribuneseksjonene ble ombygget til å bare ha sitteplasser og taket ble utvidet for å dekke over alle disse. Det ble for øvrig også bygget en ekstra bygning utenfor stadion som huser flere restauranter og museet The Home of History.
Stadion Feijenoord har også hatt flere konserter siden 1978, hvor de første til å spille her var Bob Dylan og Eric Clapton. Av andre artister som har opptrådt her kan nevnes The Rolling Stones, Pink Floyd, U2, Michael Jackson, David Bowie, Dido, Guns N' Roses, Genesis og Dire Straits.
Vannpolo under Asialekene 1966

Vannpolo under Asialekene 1966. Vannpolo var en av flere sporter under de femte Asialekene som ble arrangert i Bangkok i Thailand mellom 9. og 20. desember 1966. Det var femte gangen vannpolo for menn var med i lekene. Fem lag deltok, det ble spilt en enkeltserie der alle lagene møtes en gang. Japan vant turneringen de vant alle sine fire kamper.
Guldborgsund

Guldborgsund er et langt, smalt og grunt sund mellom øyene Lolland og Falster i Guldborgsund kommune i Danmark. Sundet forbinder Smålandsfarvandet i nord med Mecklenburgbukten i sør.
Den nordlige delen av sundet, nord for Nykøbing Falster, kan trafikkeres av båter med seks meters dypgang, mens den sørlige delen av sundet kan trafikkeres av båter med en dypgang på cirka to meter. Det går to bruer over sundet, Frederik d. 9´s Bro ved Nykøbing Falster og Guldborgbroen ved Guldborg i nordenden av sundet. Begge bruene er klaffebruer som kan åpnes for gjennomgående båttrafikk.
Europavei 47 går i Guldborgsundtunnelen som er en 460 meter lang firefelts senketunnel under Guldborgsund.
Himmelrand (album 2016)

Himmelrand er et musikkalbum med Uranienborg Vokalensemble under ledelse av kantor Elisabeth Holte, organist Inger-Lise Ulsrud og sopranen Matilda Sterby. Albumet ble spilt inn i Uranienborg kirke, og lanseringskonserten fant sted der 1. september 2016. 
Bak innspillingen står plateselskapet 2L, og produsent var Morten Lindberg. CDen inneholder eldre salmer ved siden av nykomponerte arrangementer av de komponistene Marianne Reidarsdatter Eriksen, Ola Gjeilo og Ørjan Matre. 
Vokalensemblet ble i 2016 nominert til Grammy i klassen for beste korfremførelse for denne CDen.
Gangneung Oval

Gangneung Oval er en innendørs skøytebane i kystbyen Gangneung i Sør-Korea, og var arrangementsted for hurtigløp på skøyter under Vinter-OL 2018.